Weerdiens waarsku teen swaar reën, vloede die naweek | Netwerk24
Weerdiens waarsku teen swaar reën, vloede die naweek
06 Desember 2018 20:02
Die Suid-Afrikaanse Weerdiens het Donderdag ’n waarskuwing uitgereik dat swaar reën en vloede Saterdag en Sondag oor die sentrale en oostelike dele van die land kan voorkom.
Gebiede waar vloede Saterdag kan voorkom, sluit die verre suidelike dele van Limpopo, Gauteng, die oostelike dele van die Vrystaat, Mpumalanga en KwaZulu-Natal in. Swaar reën kan ook Sondag tot grootskaalse vloede in Mpumalanga, Limpopo, Gauteng en die noordelike dele van KwaZulu-Natal lei.
Inwoners word aangeraai om voorkomingsmaatreëls te tref, veral diegene wat in laagwatergebiede woon.
Motoriste moet versigtig bestuur omdat die paaie nat sal wees en nie probeer om laagwaterbrûe oor te steek nie. Die swaar reën sal dam- en riviervlakke laat styg. Rampbestuurspanne in die onderskeie provinsies is op ’n gereedheidsgrondslag geplaas om enige voorvalle weens die swaar reën te hanteer.
Meer oor: Weerdiens | Vloede | Reën